Diari Oficial de la Generalitat Valenciana


Sumari del DOGV 3172, del 29-01-1998 (1998/519)

Informació pública d'una alternativa tècnica de Programa d'Actuació Integrada de la Unitat d'Execució en Sòl Urbà número 3, Faitanar, delimitada pel Pla General d'Ordenació Urbana de Quart de Poblet.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/519


Organisme emissor
:   Edival Plus, SL

Tipus de document
:   Anunci

Informació pública d'una alternativa tècnica de Programa d'Actuació Integrada de la Unitat d'Execució en Sòl Urbà número 3, Faitanar, delimitada pel Pla General d'Ordenació Urbana de Quart de Poblet. [1998/M519]
  
La mercantil Edival Plus, SL, amb domicili a València, carrer de Guillem de Castro, número 46, 46463 València, amb codi d'identificació fiscal número B-96586078, pel present anunci posa en coneiximent de tots els possibles interessats o afectats que:
  
Primer
  
Que ha formulat una alternativa tècnica de Programa d'Actuació Integrada l'àmbit del qual és la Unitat d'Execució en sòl urbà número 3, Faitanar, delimitada pel Pla General d'Ordenació Urbana de Quart de Poblet. La dita alternativa tècnica està acompanyada de proposta de modificació del Pla General i d'un projecte d'urbanització.
  
Segon
  
L'objecte del Programa és urbanitzar la totalitat de la Unitat d'Execució número 3, Faitanar, integrant-la en les xarxes d'infraestructures, comunicacions i serveis públics existents, a més de cedir a l'Ajuntament de Quart de Poblet el sòl destinat a usos dotacionals públics i l'aprofitament que, segons la legislació vigent, li corresponga.
  
Tercer
  
L'alternativa tècnica i els documents de planejament es dipositaren a l'Ajuntament de Quart de Poblet el dia 9 de gener de 1998, amb registre d'entrada número 67. Així mateix, l'alternativa i els documents esmentats s'han protocol·litzat en la Notaria de la senyora Carmen Moroder, situada a l'avinguda de Sant Onofre, número 59, 2, de Quart de Poblet.
  
Quart
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en l'esmentada Notaria, en horari d'oficina, per a obtindre còpia de l'acta de protocol·lització dels indicats documents o sol·licitar que aquesta li siga exhibida. Així mateix, es fa constar la possibilitat de consultar a l'Ajuntament de Quart de Poblet les actuacions derivades de la documentació dipositada en aquest i de presentar-hi, tant al·legacions com alternatives que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques s'hauran de presentar durant els cinc dies següents al venciment del termini de 20 dies indicat abans.
  
Cinqué
  
Aquest anunci dóna compliment al que disposa l'article 48.1.c) de la Llei Reguladora de l'Activitat Urbanística.